b'\n_START_ARTICLE_\nPlanta\xc5\xbeiranje Irske\n_START_PARAGRAPH_\nPlanta\xc5\xbeiranje Irske (eng. Plantations of Ireland, ir. Pland\xc3\xa1lacha na h\xc3\x89ireann) bio je proces u 16. i 17. stolje\xc4\x87u kojim je engleska kruna oduzimala zemlji\xc5\xa1ne posjede u Irskoj doma\xc4\x87em stanovni\xc5\xa1tvu te kolonizirala to zemlji\xc5\xa1te doseljenicima iz Engleske i \xc5\xa0kotskih nizina._NEWLINE_Taj proces je slijedio seobe manjih razmjera u Irsku jo\xc5\xa1 od 12. stolje\xc4\x87a, koji je rezultirao stvaranjem etni\xc4\x8dke skupine u Irskoj poznate kao Stari Englezi._NEWLINE_Planta\xc5\xbeiranje 16. stolje\xc4\x87u bio je proces u cijeloj zemlji, prvenstveno oduzimanja zemlji\xc5\xa1ta gaelskim klanovima i hiberno-normanskim dinastijama, ali uglavnom u pokrajinama Munsteru i Ulsteru. Zemlju je kruna davala kolonistima ("planta\xc5\xbeerima") iz Engleske. Ovaj proces je zapo\xc4\x8deo u vrijeme vladavine Henrika VIII. a  nastavio se pod kraljicama Marijom i Elizabetom I. To se ubrzalo pod Jakovom I., Karlom I. i Oliverom Cromwellom, a u njihovo su vrijeme planta\xc5\xbeeri kolonisti dolazili tako\xc4\x91er iz \xc5\xa0kotske._NEWLINE_Rano planta\xc5\xbeiranje u 16. stolje\xc4\x87u te\xc5\xbeilo je stvaranju malih "uzornih" kolonija. Kasnije su se zasnivali na masovnim zapljenama zemlji\xc5\xa1ta od irskih veleposjednika i kasnijeg useljavanja velikog broja doseljenika iz Engleske i Walesa a kasnije tako\xc4\x91er iz \xc5\xa0kotske._NEWLINE_Kona\xc4\x8dno slu\xc5\xbebeno planta\xc5\xbeiranje dogodilo se pod engleskim Commonwealthom i Cromwellovim protektoratom tijekom 1650-ih, kada su se  tisu\xc4\x87e vojnika naselili u Irskoj. Osim planta\xc5\xbeera, zna\xc4\x8dajna migracija u Irskoj nastavila se  dobrano u 18. stolje\xc4\x87u, iz Velike Britanije i kontinentalne Europe._NEWLINE_Ovakva doga\xc4\x91anja su promijenila demografiju Irske stvaranjem velike zajednice s britanskim i protestantskim identitetom. Ove zajednice su zamijenile stariju katoli\xc4\x8dku vladaju\xc4\x87u klasu, koja je dijelila s op\xc4\x87om populacijom i zajedni\xc4\x8dki irski identitet i skup politi\xc4\x8dkih stavova.  Fizi\xc4\x8dka i gospodarska priroda irskog dru\xc5\xa1tva tako\xc4\x91er je promijenjena, budu\xc4\x87i da su bili uvedeni  novi koncepti vlasni\xc5\xa1tva i trgovine. Ove promjene dovele su do stvaranja protestantske vladaju\xc4\x87e klase, kojoj je britanska vlada dala mo\xc4\x87 u Irskoj tijekom 17. stolje\xc4\x87a.\n_START_SECTION_\nRanija naseljavanja\n_START_PARAGRAPH_\nRanija naseljevanja Irske dogodila su se tijekom Tudorskog osvajanja zemlje. Krunska vlada u Dublinu namjeravala je primiriti  i anglicizirati zemlju pod engleskom vla\xc5\xa1\xc4\x87u i uklju\xc4\x8diti doma\xc4\x87e vladaju\xc4\x87e klase u englesku aristokraciju. Irska je trebala  postati miran i pouzdan posjed, bez opasnosti od pobune ili stranih invazija. Gdje god je politika predaje i nagrade zakazivala, primjenjivalo se planta\xc5\xbeiranje._NEWLINE_U tom smislu, usvojena su dva oblika planta\xc5\xbeiranja  u drugoj polovici 16. stolje\xc4\x87a. Prvi je bio "uzorna planta\xc5\xbea", u kojoj je mala kolonija engleskih doseljenika nudila  model poljoprivredne zajednice koju su Irci mogli usvojiti. Jedna takva kolonija osnovana je  kasnih 1560-ih, na Kerrycurrihyju  nedaleko grada Corka, na zemlji\xc5\xa1tu u zakupu od grofa od Desmonda. _NEWLINE_Drugi oblik postavio je trend za budu\xc4\x87u englesku politiku u Irskoj. Bio je u svojoj biti  kaznene prirode, budu\xc4\x87i da je predvi\xc4\x91ao naseljavanja engleskih doseljenika na zemlje oduzete nakon suzbijanja pobune. Prvi takav sustav bio je planta\xc5\xbeiranje grofovije Kings (sada Offaly) i grofovije Queens (danas Laois), 1556., nazvanih tako po novim katoli\xc4\x8dkim monarsima Filipu i Mariji. Novi  gradovi u grofoviji nazvani su Philipstown (sada Daingean) i Maryborough (sada Port Laoise). Zakon je donesen "s kojim je kralju i kraljici, i njihovim naseljednicima dana titula  grofova od Leixa, Slewmargea, Irryja, Glinmaliryja i Offailyja, te na\xc4\x8diniv\xc5\xa1i od istih zemalja grofovske posjede." _NEWLINE_Klanovi O\'Moore i O\'Connor tradicionalno su plja\xc4\x8dkali Pale Dublina, koji je bio u engleskom posjedu. Zamjenik guvernera Irske, grof od Sussexa, naredio je njihovo protjerivanje i zamjenu  engleskim  naseljenicima. Me\xc4\x91utim, taj potez nije donio veliki uspjeh. O\'Mooreovi  i O\'Connori su se povukli u brda i mo\xc4\x8dvare i borili u lokalnom ratu protiv  naseljenika tijekom idu\xc4\x87ih 40  i vi\xc5\xa1e godina. Godine 1578., Englezi su kona\xc4\x8dno pokorili protjerani  O\'Moore klan pobiv\xc5\xa1i ve\xc4\x87inu njihovih pripadnika  (ili vladaju\xc4\x87u obitelj) na Mullaghmastu u Laoisu, nakon \xc5\xa1to su ih pozvali na mirovne pregovore. Rory NN \xc3\x93 Moore, vo\xc4\x91a pobune u tom podru\xc4\x8dju, tako\xc4\x91er je ulovljen i ubijen kasnije te godine. Trajaju\xc4\x87e nasilje zna\xc4\x8dilo je, da su vlasti imale pote\xc5\xa1ko\xc4\x87a u privla\xc4\x8denju ljudi na naseljavanje  na nove planta\xc5\xbee te su naselja zavr\xc5\xa1ila kao zbijena oko niza vojnih utvrda.  _NEWLINE_Jo\xc5\xa1 jedna neuspjela planta\xc5\xbea dogodila se u isto\xc4\x8dnom Ulsteru godine 1570. Isto\xc4\x8dni dio pokrajine (pod vla\xc5\xa1\xc4\x87u klanova MacDonnell i Clandeboye O\'Neill) bio je namijenjen za naseljavanje Engleza, \xc5\xa1to bi predstavljalo barijeru izme\xc4\x91u Gaelske Irske i \xc5\xa0kotske, i zaustavljanje protoka \xc5\xa1kotskih pla\xc4\x87enika u Irsku. Osvajanje isto\xc4\x8dnog Ulstera bio je zadatak povjeren grofu od Essexa  Sir Thomasu Smithu. Poglavica klana O\'Neill, Turlough Luineach O\'Neill, boje\xc4\x87i se engleskog mostobrana u Ulsteru, pomogao je ro\xc4\x91acima u Clandeboyeu. MacDonnelle od Antrima, predvo\xc4\x91eni Sorleyom Boyom MacDonnellom tako\xc4\x91er su pozvali poja\xc4\x8danje svojih ro\xc4\x91aka iz Zapadnog oto\xc4\x8dja i gorske \xc5\xa0kotske._NEWLINE_Planta\xc5\xbee su s vremenom degenerirale u niz zlo\xc4\x8dina protiv lokalnog civilnog stanovni\xc5\xa1tva prije nego \xc5\xa1to su naposlijetku napu\xc5\xa1tene. Brian MacPhelim O\'Neill od Clandeboye, njegova \xc5\xbeena i 200 pripadnika klana ubijeni su na gozbi koju je organizirao grof od Essexa godine 1574. Godine 1575., Francis Drake (kasniji pobjednik nad \xc5\xa1panjolskom armadom, tada pla\xc4\x87enik grofa od Essexa) sudjelovao je u pomorskoj ekspediciji, koja je kulminirala pokoljem 500 pripadnika klana MacDonnell u iznenadnom napadu  na otok Rathlin, iako je prema Harryju Kelseyju "Drakeova osobna uloga u masakru nejasna"._NEWLINE_Sljede\xc4\x87e godine, kraljica Elizabeta I., uznemirena zbog ubijanja civila, pozvala je na obustavu naseljavanja.\n_START_SECTION_\nPlanta\xc5\xbeiranja Munstera\n_START_PARAGRAPH_\nPlanta\xc5\xbeiranje Munstera  1580-ih je bilo   je prvo masovno naseljavanje  u Irskoj. Bilo  je pokrenuta kao kazna za Desmondov ustanak, kad  se Geraldine, grof (Earl)  Desmonda pobunio protiv engleskog uplitanja u Munsteru. Dinastija  Desmond je uni\xc5\xa1tena u razdoblju nakon Drugog Desmondovog ustanka  (1579.-1583.) a njihovi posjedi su zaplijenjeni. To je dalo engleskim vlastima priliku za naseljavavanje pokrajine  kolonistima iz Engleske i Walesa koji su trebali biti  bedem protiv daljnjih pobuna.  Godine  1584,   glavni nadzornik  Irske, Sir Valentine Browne i povjerenstvo su  ispitali Munster, izdvojili oduzete zemlje za engleske grobara "preuzima\xc4\x8de" (bogate kolonisti koji su "preuzeli" uvoz najamnika iz Engleske za rad na svojoj novoj zemlji). Engleski preuzima\xc4\x8di su   su tako\xc4\x91er trebali graditi nove gradove i osigurati obranu naseljenog okruga od napada. _NEWLINE_Kao i biv\xc5\xa1a Geraldineova imanja (ra\xc5\xa1irena kroz moderne grofovije Limerick, Cork, Kerry i Tipperary) ispitivanje se provelo i u zemljama koje su pripadale drugim obiteljima i klanovima koji su podr\xc5\xbeali pobunu u Kerryju i jugozapadnom Corku. Me\xc4\x91utim, naseljvanje ovdje je bilo prili\xc4\x8dno malo jer je vladaju\xc4\x87i klan - MacCarthy iz linije M\xc3\xb3r - tvrdio da su pobunjeni zemljoposjednici  biliu njihovi podre\xc4\x91eni i stoga je zemlja zapravo  pripadala njima. Zemlji\xc5\xa1ta su stoga dodijeljena su nekim engleskim preuzima\xc4\x8dima, a zatim oduzeti  opet kad su  doma\xc4\x87i kne\xc5\xbeevi poput MacCarthyja \xc5\xbealili se   na razvla\xc5\xa1tenje. _NEWLINE_Ostali sektori planta\xc5\xbeiranja bili su jednako kaoti\xc4\x8dni. John Popham je uvezao 70 najamnika iz Somerseta, samo da bi otkrio da je zemlja ve\xc4\x87 naseljena drugim preuzima\xc4\x8dima, a on ih je bio du\xc5\xbean  poslati ku\xc4\x87i. Ipak, 500.000 hektara (2.000 km\xc2\xb2) naseljeno je  engleskim kolonistima. Postojala je nada da \xc4\x87e privu\xc4\x87i naseljavanje  u regiji 15.000 kolonista, ali izvje\xc5\xa1\xc4\x87e iz 1589 pokazalo je da su engleski preuzima\xc4\x8di  su uvezli   u regiji samo  700 engleskih najamnika. On je sugerirao da je svaki najamanik bio   glava ku\xc4\x87anstva, te da je zbog toga predstavljao 4-5 drugih ljudi. To bi dovelo   englesko stanovni\xc5\xa1tva u Munsteru, na razinu od blizu  tri ili \xc4\x8detiri tisu\xc4\x87e ljudi, ali to je jo\xc5\xa1 uvijek bilo  znatno ispod projicirane slike. _NEWLINE_Planta\xc5\xbeiranje Munstera  je trebalo proizvesti kompaktna obrambenih naselja, ali u stvari, engleski doseljenici su bili ra\xc5\xa1ireni u d\xc5\xbeepovima diljem pokrajine, gdje god su bila konfiscirana zemlji\xc5\xa1ta. Na po\xc4\x8detku su se engleski preuzima\xc4\x8di  dobili odrede engleskih vojnika kako bi ih za\xc5\xa1titili, no oni su ukinuti tijeom 1590-ih. Kao rezultat toga, kada je izbio  devetogodi\xc5\xa1nji rat - irska pobuna protiv  engleske vladavine - i zahvatio  Munsteru 1598. godine, ve\xc4\x87ina doseljenika su protjerana s njihove zemlje bez borbe. Oni su na\xc5\xa1li uto\xc4\x8di\xc5\xa1te u  utvr\xc4\x91enim gradovima pokrajine ili su pobjegli natrag u Englesku. Me\xc4\x91utim, kada je pobuna bila ugu\xc5\xa1ena 1601.-1603., politika planta\xc5\xbeiranja se  ponovno nastavila s  guvernerom Munstera, Georgeom Carewom.\n_START_SECTION_\nPlanta\xc5\xbeiranja Ulstera\n_START_PARAGRAPH_\nPrije osvajanja u devetogodi\xc5\xa1njem ratu 1590-ih, Ulster je  bio najvi\xc5\xa1e gaelski dio Irske i jedina  pokrajina potpuno izvan engleske kontrole. Rat od 1594.-1603., zavr\xc5\xa1io je predajom kne\xc5\xbeeva O\'Neill i O\'Donnell engleskoj kruni, ali je tako\xc4\x91er bio jako skupa i poni\xc5\xbeavaju\xc4\x87a epizoda engleske vlasti u Irskoj. Osim toga, u kratkom roku bio je neuspjeh, jer su uvjeti predaje dani pobunjenicima bili vrlo velikodu\xc5\xa1ni, ponovno im vra\xc4\x87aju\xc4\x87i mnoga biv\xc5\xa1a zemlji\xc5\xa1ta, ali po engleskom pravu. _NEWLINE_Me\xc4\x91utim, kada su Hugh O\'Neill i drugi pobunjeni grofovi napustili Irsku 1607. (tzv. Bijeg grofova) kako bi tra\xc5\xbeili \xc5\xa1panjolsku pomo\xc4\x87 za novu pobunu, knez  zamjenik, Arthur Chichester, iskoristio je  priliku kolonizirati pokrajinu i proglasio zemlji\xc5\xa1ta O\'Neilla, O\'Donnell i njihovih sljedbenika zaplijenjenima. U po\xc4\x8detku, Chichester je  planirao prili\xc4\x8dno skromnu planta\xc5\xbeu, uklju\xc4\x8duju\xc4\x87i i velike subvencije za doma\xc4\x87e  irske knezove, koji su stali na englesku stranu tijekom rata. Me\xc4\x91utim, ovaj plan je prekinula pobuna Cahira O\'Dohertyja iz Donegala godine 1608., biv\xc5\xa1eg saveznika Engleza, koji je smatrao da nije pravedno nagra\xc4\x91en zbog svoje uloge u ratu. Pobuna  je ubrzo  ugu\xc5\xa1ena  i O\'Doherty ubijen, ali ta je pobuna dala Chichesteru opravdanje za izvla\xc5\xa1tenje doma\xc4\x87ih zemljoposjednika u pokrajini._NEWLINE_Jakov VI. kralj \xc5\xa0kotske  postao  je  1603. kralj Engleske, ujediniv\xc5\xa1i te dvije krune - dobiv\xc5\xa1i u posjed, naravno i Kraljevinu Irsku. Planta\xc5\xbeiranje  u Ulstera predstavljeno mu je kao zajedni\xc4\x8dki "britanski", tj engleski i \xc5\xa1kotski pothvat  za smirenje  i civiliziranje Ulstera. Tako su barem polovica naseljenika bili \xc5\xa0koti. \xc5\xa0est grofovija bilo je uklju\xc4\x8deno u slu\xc5\xbebeno planta\xc5\xbeiranje Ulstera - Armagh, Fermanagh, Cavan, Coleraine, Donegal i Tyrone._NEWLINE_Plan za planta\xc5\xbeiranje u Ulsteru odre\xc4\x91ivala su dva faktora: jedan je bio \xc5\xbeelja osigurati da  pobunjenici  ne mogu uni\xc5\xa1titi naselja kao u prvom naseljavanju  Munstera. To je zna\xc4\x8dilo da se, umjesto naseljavanja planta\xc5\xbeera u izoliranim d\xc5\xbeepovima zemlje zaplijenjene osu\xc4\x91enim pobunjenicima, sva se zemlja  oduzimala i redistribuirala tako da se stvori koncentracija britanskih doseljenika oko novih gradova i garnizona. \xc5\xa0tovi\xc5\xa1e, novim zemljoposjednicima bilo je  izri\xc4\x8dito  zabranjeno uzimati irske najamnike koje su  od tog trenutka, morali uvesti iz Engleske i \xc5\xa0kotske. Preostalim irskim  zemljoposjednicima bila je dodijeljena \xc4\x8detvrtina zemlji\xc5\xa1ta u Ulsteru i obi\xc4\x8dno irsko stanovni\xc5\xa1tvo trebalo je biti premje\xc5\xa1teno u blizinu garnizona i protestantskih crkava. \xc5\xa0tovi\xc5\xa1e, naseljenicima je bila zabranjena prodaja zemlje Ircima. _NEWLINE_Drugi veliki utjecaj na planta\xc5\xbeiranje u Ulsteru bili su  pregovori izme\xc4\x91u raznih interesnih skupina na britanskoj strani. Glavni zemljoposjednici trebali su biti engleski preuzima\xc4\x8di, bogati ljudi iz Engleske i \xc5\xa0kotske, koji su poduzeli dovesti najamnike sa svojih imanja. Oni su svaki dobili oko 3,000 hektara (12 km\xc2\xb2), pod uvjetom da  nasele najmanje 48 odraslih mu\xc5\xa1karaca (uklju\xc4\x8duju\xc4\x87i barem 20 obitelji) koji su morali biti s engleskog govornog podru\xc4\x8dja i protestanti. Me\xc4\x91utim, veterani rata u Irskoj (poznati kao sluge) i pod vodstvom Arthura Chichestera, uspje\xc5\xa1no su lobirali  da bi trebali biti nagra\xc4\x91eni vlastitim zemlji\xc5\xa1nim posjedima. Budu\xc4\x87i da ti biv\xc5\xa1i vojnici  nisu imali dovoljno privatnog kapitala za financiranje kolonizacije, njihov anga\xc5\xbeman je subvencionirao Grad London (financijski sektor u Londonu), kojem je  tako\xc4\x91er dodijeljen vlastiti grad (Derry, sada je slu\xc5\xbebeno nazvan Londonderry, iako se  u svakodnevnom govoru obi\xc4\x8dno naziva Derry) i zemlja. Posljednji veliki dobitnik zemlji\xc5\xa1ta bila  je Protestantska Crkva Irske, koja je dobila sve crkve i zemlji\xc5\xa1ta prethodno u vlasni\xc5\xa1tvu Rimokatoli\xc4\x8dke Crkve. Bilo je predvi\xc4\x91eno da sve\xc4\x87enici iz Engleske i Palea preobrate doma\xc4\x87e stanovni\xc5\xa1tvo na  protestantizam. _NEWLINE_Planta\xc5\xbeiranje Ulstera bilo je mje\xc5\xa1oviti uspjeh za Engleze. Do 1630., bilo je 20.000 odraslih mu\xc5\xa1karaca engleskih i \xc5\xa1kotskih doseljenika u Ulsteru, \xc5\xa1to je zna\xc4\x8dilo da je ukupan broj doseljenika mogao biti oko 80.000. Tvorili su lokalno ve\xc4\x87insko stanovni\xc5\xa1tva u dolinama Finn i Foyle (oko modernog Derryja i isto\xc4\x8dnog Donegala) u sjevernom Armaghu i isto\xc4\x8dnom Tyroneu. Osim toga, tu je tako\xc4\x91er bilo va\xc5\xbeno naselje na neslu\xc5\xbebeno naseljenoj  zemlji u sjevernom Downu, koje su predvodili James Hamilton i Hugh Montgomery, te u ju\xc5\xbenom Antrimu pod Sir Randallom MacDonnellom.  \xc5\xa0tovi\xc5\xa1e, doseljeni\xc4\x8dko stanovni\xc5\xa1tvo ubrzano je raslo budu\xc4\x87i da je udio \xc5\xbeena bio skoro polovica - vrlo visok, u usporedbi sa suvremenim \xc5\xa1panjolskim naseljavanjima u Latinskoj Americi ili engleskim naseljavanjima u Virginiji i Novoj Engleskoj  _NEWLINE_Me\xc4\x91utim, irsko stanovni\xc5\xa1tva nije bilo ni uklonjeno niti anglicizirano. U praksi, doseljenici nisu ostati na lo\xc5\xa1em zemlji\xc5\xa1tu, ve\xc4\x87 grupirani oko gradova i najbolje zemlje. To je zna\xc4\x8dilo da su mnogi engleski i \xc5\xa1kotski zemljoposjednici  morali uzeti irske najamnike, protivno odredbama planta\xc5\xbeiranja  Ulstera. 1609. godine, Chichester je deportirao 1.300 biv\xc5\xa1ih irskih vojnika iz Ulstera na slu\xc5\xbebu u \xc5\xa1vedsku vojsku, _NEWLINE_ali pokrajina  se nastavila mu\xc4\x8diti s irskim razbojnicima poznatima  kao "wood-kerne" koji su  napadali ranjive naseljenike. Re\xc4\x8deno je da  engleski doseljenici nisu bili sigurni milju izvan zidova gradova._NEWLINE_Poku\xc5\xa1aji  preobra\xc4\x87enja  Iraca na protestantizam imali su malo utjecaja u po\xc4\x8detku, jer su uvezeni  sve\xc4\x87enici  govorili engleski, a doma\xc4\x87e stanovni\xc5\xa1tvo je obi\xc4\x8dno znalo samo  irski. Kasnije, Katoli\xc4\x8dka Crkva je \xc4\x8dinila napor da zadr\xc5\xbei svoje sljedbenike me\xc4\x91u domoroda\xc4\x8dkim  stanovni\xc5\xa1tvom.\n_START_SECTION_\nKasnija planta\xc5\xbeiranja (1610. \xe2\x80\x93 1641.)\n_START_PARAGRAPH_\nPored planta\xc5\xbeiranja Ulstera, nekoliko drugih malih naseljavanja koja su se dogodila pod vladavinom  kraljeva iz dinastije Stuart Jamesa I. i Charlesa I. po\xc4\x8detkom 17. stolje\xc4\x87a. Prvi od njih dogodio se u sjevernoj grofoviji Wexford 1610., u kojoj su zemlje bile oduzete klanu MacMurrough-Kavanagh._NEWLINE_Budu\xc4\x87i da je ve\xc4\x87ina zemljoposjedni\xc4\x8dkih obitelji u Irskoj zauzela svoje posjede silom prethodnih \xc4\x8detiri stotine godina, vrlo malo od njih, s izuzetkom novoengleskih  doseljenika imalo je odgovaraju\xc4\x87e pravne naslove za njih. Kao rezultat toga, kako bi se dobili takvi naslovi, bili su prisiljeni izgubiti \xc4\x8detvrtinu svojih zemlji\xc5\xa1ta. Ovo pravilo koristilo se protiv Kavanagha u Wexfordu, a potom i drugdje,  kako bi se razbila  katoli\xc4\x8dka irska imanja (osobito ona gaelska) diljem zemlje. Nakon presedana postavljenog u Wexfordu, bilo je i drugih manjih planta\xc5\xbeiranja u Laoisu i Offalyju, Longfordu, Leitrimu i sjevernom Tipperaryju. _NEWLINE_Godine 1621. kralj James I. uspostavio je svoja potra\xc5\xbeivanja na cijeli Gornji Ossory (Upper Ossory)  u  grofoviji  Laois, uklju\xc4\x8duju\xc4\x87i i  dvorac Offerlane. James je utvrdio kraljevsku ba\xc5\xa1tinu (iz obitelji de Clare) na inkviziciji odr\xc5\xbeanoj u Port Laoise i pokrenuo naseljavanja   na tom podru\xc4\x8dju godine 1626. John Fitzpatrick, barun Gornjeg Ossoryja, odbio je  predati dvorac Castletown naseljenicima. 1537. godine njegov predak, Brian MacGiollapadraig, pristao je  predati Gornji Ossory kralju Henriku VIII. te je ponovno imenovan za kneza  po engleskom zakonu i godine  1541. je postao  barun Gornjega Ossoryja. Nakon smrti  Johna Fitzpatricka 1626. njegov sin Florence je  nastavio  protivljenje naseljavanjima  na svojim imanjima. Me\xc4\x91utim, na kraju je bio prisiljen predati dio svoje zemlje._NEWLINE_U Laoisu i Offallyju, tudorska planta\xc5\xbeiranja sastojala su se od niza vojnih garnizona, ali u novom, mirnom ozra\xc4\x8dju 17. stolje\xc4\x87a, privukla su veliki broj zemljoposjednika, najamnika  i radnika. Istaknuti naseljenici Leinstera u tom razdoblju bili su:  Charles Coote, Adam Loftus i William Parsons. _NEWLINE_U Munsteru, tijekom mirne prve polovice 17. stolje\xc4\x87a bilo je  vi\xc5\xa1e tisu\xc4\x87a engleskih i vel\xc5\xa1kih doseljenika. Bilo je mnogo manjih planta\xc5\xbea u Munsteru u tom razdoblju, budu\xc4\x87i da su  irski kne\xc5\xbeevi bili du\xc5\xbeni predati i do jedne tre\xc4\x87ine svojih posjeda kako bi dobili povlastice priznate  od strane engleskih vlasti. Doseljenici su postali koncentrirani u gradovima du\xc5\xbe ju\xc5\xbene obale - posebno Youghal, Bandon, Kinsale i Cork. Poznati engleski doseljenici u Munster bili su  Walter Raleigh, Edmund Spenser, Richard Boyle, 1. grof od Corka. Potonji je posebno stekao  ogromno bogatstvo  gomilaju\xc4\x87i irsku zemlju, te razvijaju\xc4\x87i je za industriju i poljoprivredu. _NEWLINE_Irske katoli\xc4\x8dke vi\xc5\xa1e klase nisu bile u stanju zaustaviti nastavak planta\xc5\xbeiranja u Irskoj, jer im je bilo zabranjeno obavljanje javnih du\xc5\xbenosti zbog svoje vjere te su  postali manjina u irskom parlamentu 1615. kao rezultat stvaranja "d\xc5\xbeepova \xc4\x8detvrti" (\xc4\x8detvrti gdje su protestanti bili u ve\xc4\x87ini) u naseljenim   podru\xc4\x8djima. Ipak, uspjeli su privremeno zaustaviti  konfiskacije zemlji\xc5\xa1ta  1625., slo\xc5\xbeiv\xc5\xa1i se da \xc4\x87e platiti  Engleskoj rat s Francuskom i \xc5\xa0panjolskom. _NEWLINE_Pored planta\xc5\xbeiranja, u Irsku su stigle tisu\xc4\x87e neovisnih doseljenika u ranom 17. stolje\xc4\x87u, iz Nizozemske i Francuske, kao i Britanije. Mnogi od njih postali su glavni najamnici zemlji\xc5\xa1ta irskih vlasnika, a drugi su se naselili u gradovima (posebno Dublin) - posebno bankari i financijeri. Do 1641., izra\xc4\x8dunato je da je stiglo 125.000 protestantskih doseljenika u Irsku, ali oni su i dalje bili broj\xc4\x8dano slabiji od doma\xc4\x87ih katolika oko 15 puta. _NEWLINE_Nisu svi engleski naseljenici od po\xc4\x8detka 17. stolje\xc4\x87a bili protestanti. Znatan broj engleskih katolika naselio se u Irskoj izme\xc4\x91u 1603.-1641. djelomi\xc4\x8dno zbog  ekonomskih razloga, ali i kako bi izbjegao progon. To mo\xc5\xbee isprva  izgledati paradoksalno. Ipak u vremenu od Elizabete  i Jakova I. katolici u Engleskoj do\xc5\xbeivjeli su ve\xc4\x87i stupanj progona od engleskih katolika u Irskoj. U Engleskoj, katolici su uvelike bili nadbroj\xc4\x8dani od protestanata i \xc5\xbeivjeli u stalnom strahu od izdaje od strane njihovih bli\xc5\xbenjih. U Irskoj, me\xc4\x91utim oni su se mogli uklopiti u lokalno ve\xc4\x87insko katoli\xc4\x8dko stanovni\xc5\xa1tvo na na\xc4\x8din koji nije bio mogu\xc4\x87 u Engleskoj. Engleski katoli\xc4\x8dki planta\xc5\xbeeri bili su naj\xc4\x8de\xc5\xa1\xc4\x87i u grofoviji Kilkenny, gdje su mo\xc5\xbeda \xc4\x8dinili polovicu svih engleskih i \xc5\xa1kotskih naseljenika.  S obzirom na to ne \xc4\x8dudi da su sinovi i unuci engleskih naseljenika  igrali veliku ulogu   u politici Saveza Kilkenny  1640-ih godina, od kojih su najpoznatiji James Tuchet, 3. grof od Castlehavena._NEWLINE_Planta\xc5\xbeiranja su ostala van politi\xc4\x8dkog programa do dolaska Thomasa Wentwortha, bliskog savjetnika Karla I., na poziciju zamjenika guvernera Irske godine 1632. Wentworthov  posao bio je podi\xc4\x87i prihode za Karla i u\xc4\x8dvrstiti kraljevsku  kontrolu nad Irskom \xe2\x80\x93 \xc5\xa1to je  zna\xc4\x8dilo, izme\xc4\x91u ostalog, vi\xc5\xa1e planta\xc5\xbeiranja, kako bi se  skupio novac i razbila politi\xc4\x8dka mo\xc4\x87 irskog katoli\xc4\x8dkog plemstva. Wentworth je zaplijenio zemlji\xc5\xa1ta u Wicklowu i planirao planta\xc5\xbeiranje velikih razmjera  Connachta - gdje \xc4\x87e svi katoli\xc4\x8dki zemljoposjednici  izgubiti izme\xc4\x91u polovine i \xc4\x8detvrtine svojih imanja. Lokalne porote bile su natjerane na prihva\xc4\x87anje Wentworthovih naseljavanja  i kada  se skupina zemljoposjednika iz Connachta po\xc5\xbealila kralju, Wentworth ih je  zatvorio. Me\xc4\x91utim, naseljavanja su napredovala samo u grofoviji Sligo  i grofoviji Roscommon.  Wentworthovi planovi su prekinuti izbijanjem biskupskih ratova u \xc5\xa0kotskoj, \xc5\xa1to je na kraju dovelo do Wentworthovog pogubljenja po naredbi engleskog parlamenta i gra\xc4\x91anskog rata u Engleskoj i Irskoj. Njegovo konstantno preispitivanje katoli\xc4\x8dkih zemljosjedni\xc4\x8dkih naslova bilo je jedan od glavnih uzroka  pobune  iz 1641.  i glavni razlog za\xc5\xa1to su joj se pridru\xc5\xbeile najbogatije i najmo\xc4\x87nije irske katoli\xc4\x8dke obitelji.\n_START_SECTION_\nPobuna iz 1641.\n_START_PARAGRAPH_\nU listopadu 1641., nakon lo\xc5\xa1e \xc5\xbeetve i u prijete\xc4\x87oj politi\xc4\x8dkoj klimi, Phelim O\'Neill pokrenuo je pobunu, u nadi da \xc4\x87e ispraviti razne neda\xc4\x87e irskih katolika zemljoposjednika. Me\xc4\x91utim, nakon \xc5\xa1to je pobuna bila u tijeku, ljutnja dmoroda\xc4\x8dkih  Iraca u Ulsteru prelila se u neselektivne napade na naseljenike u Irskoj. Irski katolici napali su planta\xc5\xbeere diljem zemlje, a posebno u Ulsteru. Engleski pisci u to vrijeme procjenjivali su  protestantske \xc5\xbertve na vi\xc5\xa1e od 100.000, a William Petty, u svom istra\xc5\xbeivanju 1650.-ih, procjenjuje  broj poginulih na oko 30.000. Novija istra\xc5\xbeivanja, me\xc4\x91utim, temeljena  na podrobnom istra\xc5\xbeivanju  protestantskih izbjeglica prikupljenih 1642. godine, ukazuju na brojku od 4.000 doseljenika ubijenih izravno te do 12.000, koji su mo\xc5\xbeda stradali od bolesti ili oskudice nakon \xc5\xa1to su protjerani iz svojih domova. _NEWLINE_Irski katolici su osnovali vlastitu vladu, Konfederacijsku Irsku, za izme\xc4\x91u ostalog prestanak planta\xc5\xbeiranja i djelomi\xc4\x8dno poni\xc5\xa1tenje postoje\xc4\x87ih planta\xc5\xbeiranja u pregovorima s Karlom I. U idu\xc4\x87ih deset godina dogodile su se borbe izme\xc4\x91u suparni\xc4\x8dkih etni\xc4\x8dkih i vjerskih blokova diljem Irske, dok su Irci katolici kona\xc4\x8dno potu\xc4\x8deni, a zemlja okupirana u cromwellskom osvajanju Irske u razdoblju od 1649. do 1653._NEWLINE_Ulster je bio najgore pogo\xc4\x91en ratovima, s velikim gubitkom civilnih \xc5\xbeivota i masovnog raseljavanja ljudi. Zlo\xc4\x8dini po\xc4\x8dinjeni  s obiju strana dodatno su zatrovali odnos izme\xc4\x91u naseljenika i autohtonih zajednica u pokrajini. Iako je mir u Ulsteru na kraju postignut, rane otvorene u planta\xc5\xbeiranju i gra\xc4\x91anskom rat godinama su jako   sporo zacjeljivanje te su ostale do 21. stolje\xc4\x87a u Sjevernoj Irskoj. _NEWLINE_Pobunom iz 1641. godine, planta\xc5\xbeiranje  Munstera je privremeno stalo, ba\xc5\xa1 kao \xc5\xa1to je bilo i tijekom devetogodi\xc5\xa1njeg rata. Munster je do\xc5\xbeivio deset godina ratovanja izme\xc4\x91u naseljenika i njihovih potomaka i izvornih irskih katolika. Me\xc4\x91utim, etni\xc4\x8dke/vjerske podjele bile su manje u Munsteru nego u Ulsteru. Neki od ranijih engleskih naseljenika u M\xc3\xbcnsteru bili su rimokatolici i njihovi potomci uglavnom su stali na  stranu Iraca tijekom 1640-ih godina. S druge strane, neki irski plemi\xc4\x87i koji su pre\xc5\xa1li na protestantizam - osobito Earl Inchiquin, stali su uz naseljenike.\n_START_SECTION_\nCromwellovska zapljena zemlji\xc5\xa1ta\n_START_PARAGRAPH_\nIrski saveznici su polagali  svoje nade na rojalisti\xc4\x8dku pobjedu u ratovima  tri kraljevstva, kako bi mogli iskazati svoju odanost Karlu I. od Engleske i natjerati ga na  prihva\xc4\x87anje njihovih zahtjeva - uklju\xc4\x8duju\xc4\x87i i toleranciju za katoli\xc4\x8danstvo, irsku samoupravu i kraj politike planta\xc5\xbeiranja. Me\xc4\x91utim, Karlovi rojalisti su pora\xc5\xbeeni u  engleskom gra\xc4\x91anskom ratu od strane prista\xc5\xa1a parlamenta, koji su se obvezali na ponovno osvajanje Irske i ka\xc5\xbenjavanje odgovornih za pobunu iz 1641. Godine 1649., Cromwell je stupio u Irsku s novim modelom vojske te je 1652. osvajanje ve\xc4\x87 zavr\xc5\xa1eno. Engleski parlament je potom objavio kaznene uvjete predaje za katolike i rojaliste u Irskoj, koje su uklju\xc4\x8divale masovnu zapljenu svih zemlji\xc5\xa1ta u katoli\xc4\x8dkom vlasni\xc5\xa1tvu._NEWLINE_Cromwell je dr\xc5\xbeao sve irske katolike odgovornima za pobunu 1641. i rekao da \xc4\x87e se s njima nositi u skladu s njihovim "zaslugama" \xe2\x80\x93 \xc5\xa1to je  zna\xc4\x8dilo  razli\xc4\x8dite sankcije od pogubljenja u  najgorem slu\xc4\x8daju, do djelomi\xc4\x8dnog oduzimanja zemlji\xc5\xa1ta \xc4\x8dak i za one koji uop\xc4\x87e nisu sudjelovali  u ratovima. Zakon o naseljavanju iz 1652. tvrdio je da \xc4\x87e svatko tko je digao oru\xc5\xbeje protiv parlamenta izgubiti svoju zemlju. U praksi, oni protestanti koji su se borili za rojaliste, izbjegli su zapljenu zemlje pla\xc4\x87aju\xc4\x87i globe  re\xc5\xbeimu Commonwealtha, ali irska katoli\xc4\x8dka zemljoposjedni\xc4\x8dka  klasa bila je posve uni\xc5\xa1tena. U nekim aspektima,  ono \xc5\xa1to je  Cromwell postigao bilo je logi\xc4\x8dan zaklju\xc4\x8dak procesa planta\xc5\xbeiranja. _NEWLINE_UZ to se dogodio irski gra\xc4\x91anski popisa+ stanovni\xc5\xa1tva  1654-\'55. Svrha istra\xc5\xbeivanja bila je osigurati podatke o mjestu, vrsti, vrijednosti i vlasni\xc5\xa1tvu zemlji\xc5\xa1ta  1641 godine, prije izbijanja irske pobune 1641. To je sprovedeno u svih dvadeset i sedam grofovija. Downov elaborat iz  1655.-\'56 bila je karta s izmjerama, koje je organizirao Sir William Petty, za  oduzete  zemlje._NEWLINE_Vi\xc5\xa1e od 12.000 veterana novog modela vojske dobilo je zemlju u Irskoj umjesto pla\xc4\x87a, koje Commonwealth nije bio u mogu\xc4\x87nosti isplatiti. Mnogi od njih prodali su svoju zemlju drugim protestantima radije nego se naselili u ratom razorenu Irsku, ali 7.500 vojnika je ipak ostalo u zemlji. Oni su bili potrebni kao pri\xc4\x8duvne postrojbe  u slu\xc4\x8daju budu\xc4\x87ih pobuna. Zajedno s trgova\xc4\x8dkim avanturistima, preko 10.000 parlamentaraca naselilo se u Irskoj nakon gra\xc4\x91anskog rata. Ve\xc4\x87ina njih bili su ne\xc5\xbeenje me\xc4\x91utim i mnogi od njih o\xc5\xbeenili su se Irkinjama (iako im je to bilo zabranjeno zakonom). Neki od cromwellovih vojnika tako su integrirani u irsko katoli\xc4\x8dko dru\xc5\xa1tvo. Osim parlamentaraca, tisu\xc4\x87e \xc5\xa1kotskih covenanterskih vojnika, koji su bili stacionirani u Ulsteru tijekom rata  trajno su se naselili kad su prestali sukobi. _NEWLINE_Neki zastupnici su tvrdili da su svi Irci trebali biti deportirani  zapadno od Shannona i zamijenjeni engleskim doseljenicima. Me\xc4\x91utim, to bi zahtijevalo stotine tisu\xc4\x87a engleskih doseljenika koji su voljni do\xc4\x87i u Irsku, a takav broj potencijalnih doseljenika jednostavno nije postojao. Dakle, ono \xc5\xa1to se zapravo dogodilo je nastanak zemljoposjedni\xc4\x8dke klase britanskih protestanata, koji su vladali nad irskim katoli\xc4\x8dkim stanovni\xc5\xa1tvom. Manjina od cromwellovih zemljoposjednika bili su zapravo vojnici parlamenta ili kreditori. Ve\xc4\x87ina njih bili su predratni protestantski doseljenici, koji su iskoristili priliku za zauzimanje zaplijenjene zemlje. Prije rata, katolici su bili  u vlasni\xc5\xa1tvu 60% zemlje u Irskoj. U razdoblju Commonwealtha, katoli\xc4\x8dka zemljoposjedi pali su na 8-9%, a nakon nekih povrata po Zakonu o naseljavanju  iz 1662., porasli su opet na 20%._NEWLINE_U Ulsteru, cromwellijansko razdoblje eliminiralo je one izvorne zemljoposjednike koji su pre\xc5\xbeivjeli planta\xc5\xbeiranje Ulstera. U Munsteru i Leinsteru, masovno oduzimanje zemlji\xc5\xa1ta u vlasni\xc5\xa1tvu katolika nakon cromwellianskog osvajanja Irske, zna\xc4\x8dilo je da engleski protestanti stje\xc4\x8du gotovo sve zemlji\xc5\xa1ne posjede  po prvi put. Osim toga, nekih 12.000 Iraca je prodano u roblje pod re\xc5\xbeimom Commonwealtha, a drugih 34.000 oti\xc5\xa1lo u egzil, uglavnom u Francusku i \xc5\xa0panjolsku. _NEWLINE_Nedavna istra\xc5\xbeivanja su pokazala da, iako je doma\xc4\x87a klasa irskih zemljoposjednikabila podre\xc4\x91ena u ovom razdoblju, nije u potpunosti nestala, mnogi od njegovih \xc4\x8dlanova pronalaze mjesta za sebe u trgovini ili kao glavni najamnici na zemlji njihovih predaka.\n_START_SECTION_\nNaknadna doga\xc4\x91anja\n_START_PARAGRAPH_\nU ostatku 17. stolje\xc4\x87a, irski katolici su se poku\xc5\xa1avali izboriti za poni\xc5\xa1tenje cromwellijanskog Zakona o naseljavanju. Nakratko su to postigli pod Jamesom II. tijekom Williamitskog rata u Irskoj, ali  jakobitski poraz tamo doveo je do drugog kruga zapljena zemlji\xc5\xa1ta. Tijekom 1680-ih i 1690-ih dogodio se jo\xc5\xa1 jedan veliki val naseljavanja u Irskoj (iako ne jo\xc5\xa1 jedno planta\xc5\xbeiranje). Novi doseljenici bili su uglavnom sastavljeni od \xc5\xa0kota, deseci tisu\xc4\x87a kojih su pobjegli od gladi u nizinama i pograni\xc4\x8dnim podru\xc4\x8djima \xc5\xa0kotske. Tada su protestanti i ljudi \xc5\xa1kotskog podrijetla (po vjeri uglavnom prezbiterijanci) postali apsolutna ve\xc4\x87ina stanovni\xc5\xa1tva u Ulsteru. _NEWLINE_Druga skupina doseljenika u Irskoj toga doba  bili su francuski hugenoti, protjerani iz Francuske nakon ukidanja  Nantskog edikta godine 1685.g. Mnogi od Francuza bili su biv\xc5\xa1i vojnici, koji su se borili na strani Williamita u Williamitskom ratu u Irskoj. Ova zajednica se ukorijenila uglavnom u Dublinu, gdje se njihovo groblje jo\xc5\xa1 uvijek mo\xc5\xbee na\xc4\x87i kod St Stephen\'s Greena. Njjihova populacija mogla je dose\xc4\x87i broj od 10.000 ljudi.\n_START_SECTION_\nDugoro\xc4\x8dne posljedice\n_START_PARAGRAPH_\nPlanta\xc5\xbeiranja su  imala dubok utjecaj na Irsku na nekoliko na\xc4\x8dina. Prvi je bio uklanjanje katoli\xc4\x8dke vladaju\xc4\x87e klase i njihova zamjena s onim \xc5\xa1to je postalo poznato kao protestantski uspon - to su bili anglikanski veleposjednici koji su uglavnom potjecali iz Velike Britanije. Njihov polo\xc5\xbeaj je poja\xc4\x8dan Kaznenim zakonima, kojima se uskra\xc4\x87ivalo politi\xc4\x8dka prava kao i ve\xc4\x87ina  prava za posjedovanje zemlje  katolicima i ne-anglikanskim protestantima. Dominacija ove klase u irskom \xc5\xbeivotu trajala je sve do kraja 18. stolje\xc4\x87a,  kada su nevoljko glasali za Zakon o uniji s Britanijom godine 1800. kojim je ukinut njihov parlament._NEWLINE_Za sada\xc5\xa1nju podjelu Irske na  Republiku Irsku i Sjevernu Irsku mo\xc5\xbee se tvrdi kako je u velikoj mjeri posljedica obrazaca naseljavanja  iz 17. stolje\xc4\x87a, uz veliku protestantsku populaciju u Ulsteru koja je radije ostala  dio Ujedinjenog Kraljevstva Velika Britanije i Irske, za razliku od ostatka zemlje, gdje je katoli\xc4\x8dka ve\xc4\x87ina poduprla neovisnost. Godine 1922., unionisti su  dr\xc5\xbeali ve\xc4\x87inu u \xc4\x8detiri od devet grofovija u Ulsteru. Prema tome, uslijed Anglo-irskog sporazuma 1921. ove \xc4\x8detiri \xc5\xbeupanije \xe2\x80\x93 kao i druge dvije u kojima su tvorili zna\xc4\x8dajnu manjinu  blizu pola stanovni\xc5\xa1tva \xe2\x80\x93 ostale su u Ujedinjenom Kraljevstvu u sastavu Sjeverne Irske. Ovaj novi entitet je sadr\xc5\xbeavao zna\xc4\x8dajnu katoli\xc4\x8dku manjinu, od kojih su se mnogi smatrali potomcima onih razvla\xc5\xa1tenih u planta\xc5\xbeiranjima. "Nevolje" u Sjevernoj Irskoj u nekim aspektima  se mogu  tuma\xc4\x8diti kao nastavak sukoba koji je  proizlazio iz planta\xc5\xbeiranja._NEWLINE_Planta\xc5\xbeiranja su tako\xc4\x91er imala veliki kulturni utjecaj. Gaelska irska kultura je marginalizirana a engleski je zamijenio irski kao jezik uprave i poslovanja. Iako je, oko 1700., irski ostao ve\xc4\x87inski jezik u Irskoj, engleski je bio dominantan jezik za uporabu u parlamentu, sudovima i trgovini. U sljede\xc4\x87a dva stolje\xc4\x87a uslijedio je napredak prema zapadu  u cijeloj zemlji do iznenadnog irskog kolapsa  nakon Velike gladi 1840.-ih godina._NEWLINE_Kona\xc4\x8dno, planta\xc5\xbeiranjima je  i radikalno promijenjen irski ekolo\xc5\xa1ki i fizi\xc4\x8dki izgled. Godine 1600., ve\xc4\x87ina Irske bila je jako po\xc5\xa1umljena, osim mo\xc4\x8dvara. Ve\xc4\x87ina stanovni\xc5\xa1tva je \xc5\xbeivjela u malim gradovima, mnogi su se  sezonski selili na svje\xc5\xbee pa\xc5\xa1njake za stoku. Do 1700., irska \xc5\xa1uma je bila desetkovana, nakon \xc5\xa1to su je intenzivno iskori\xc5\xa1tavali novi naseljenici za komercijalne poslove kao \xc5\xa1to je brodogradnja. Nekoliko autohtonih vrsta poput vuka je izlovljeno do istrebljenja. Ve\xc4\x87ina doseljenog stanovni\xc5\xa1tva je sad \xc5\xbeivjela u stalnim gradovima i selima, iako se irsko selja\xc5\xa1tvo dr\xc5\xbealo svojih tradicionalnih obi\xc4\x8daja. \xc5\xa0tovi\xc5\xa1e, gotovo sva Irska sada je bila integrirana u tr\xc5\xbei\xc5\xa1nu ekonomiju - iako mnogi od siroma\xc5\xa1nijih slojeva nisu imali pristup novcu, a i dalje su pla\xc4\x87ali svoje rente u naturi ili u slu\xc5\xbebi.'